
Præsident  Qarffs  Tale  ved 
Ungdomsstævnet 


(Sluttet) 
»Thi  se,  det  er  ikke  tjenligt,  at  jeg  skal  give  Befaling  i 
alle  Ting;  thi  den,  der  er  tvungen  til  alle  Ting,  han  er  en 
lad  og  ikke  en  vis  Tjener,  hvorfor  han  ingen  Belønning 
faar.  Sandelig  siger  jeg,  at  Menneskene  hurde  arbejde  med 
Iver  for  en  god  Sag,  gøre  mange  Ting  af  deres  egen  fri  Vil- 
je og  bevirke  megen  Retfærdighed,  thi  Evnen  have  de  til 
at  handle  efter  eget  Tykke.  Og  saafremt  Menneskene  gøre 
det  Gode,  skulde  de  ingenlunde  miste  deres  Løn.  Men  den, 
der  ikke  gør  noget,  førend  det  bliver  ham  befalet,  og  hører 
en  Befaling  med  et  tvivlende  Hjerte  og  sendnegtigt  adlyder 
den,  er  under  Fordømmelse.  Hvo  er  jeg,  siger  Herren,  der 
har  forjættet  og  ikke  opfyldt  Forjættelsen?  Jeg  befaler,  og 
Mennesket  adlyder  ikke;  jeg  genkalder,  og  de  erholde  ikke 
Velsignelsen.  Da  sige  de  i  deres  Hjerter:  Dette  er  ikke  Her- 
rens Gerning;  thi  hans  Forjættelser  blive  ikke  opfyldte. 
Men  ve  saadanne;  thi  deres  Løn  venter  dem  nedenfra  og 
ikke  ovenfra.« 

Lad  Herrens  Ord  være  tilstrækkelige  for  os  alle.  Lad  os 
adlyde;  lad  os  i  dette  Liv  modtage  det,  som  Herren  har  lo- 
vet os. 

Lad  mig  læse  det,  som  eders  Profet  har  sendt  til  eder: 

»Jeg  bekendtgjorde  her  i  Præstedømsmødet  i  Aftes,  og 
jeg  bestemte  mig  til  at  gentage  det  her,  at  vi  forventer,  at 
alle  Medlemmer,  som  har  Stillinger,  til  i!ra  denne  Dag  at 
være  fulde  Tiendebetalere,  og  til  fuldt  og  helt  at  holde  Vis- 
domsordet,  og  vi  beder  alle  Embedsmænd  i  Kirken  og  alle 
Medlemmer  af  Hovedbestyrelser  og  lokale  Bestyrelser,  hvis 
de  ikke  lever  Evangeliet  og  ærligt  og  samvittighedsfuldt 
betaler  deres  Tiende,  at  de  da  vil  trække  sig  tilbage,  med- 
mindre de  da  fra  denne  Dag  vil  leve  i  Overensstemmelse 
med  disse  Fordringer. 

Intet  Menneske  kan  prædike  Visdomsordet  ved  Guds  Aand, 
som  ikke  efterlever  det.  Intet  Menneske  kan  ved  Guds 
Aand  prædike  Evangeliet,  medmindre  det  Menneske  lever 
sin  Religion;  og  med  det  store  Foretagende,  som  vi  har  lig- 
gende foran  os  nu,  maa  vi  forny  vor  Loyalitet  overfor  Gud, 
og  jeg  tror  foruden  Skygge  af  Tvivl,  at  Gud  inspirerer  og 
velsigner  os,  naar  vi  er  ærlige  overfor  ham.  Vi  ønsker  ikke  i 
Dag  en  Gentagelse  af,  hvad  Skriften  fortæller  os  var  Stil- 

lingen  i  fordums  Tid,  hvori  Herren  erklærer,  at  han  var 
blevet  bedraget  paa  Grund  at*  Folkets  Misligholdelse  til  at 
leve  under  den  økonomiske  Lov,  som  Gud  har  givet. 

Jeg  beder  af  hele  mit  Hjerte,  at  Gud  vil  give  enhver  Mand 
og  Kvinde,  som  har  en  Stilling  i  Kirken,  Lyst  til  fra  denne 
Dag  at  forny  sine  Pagter  med  Gud,  til  at  leve  sin  Religion; 
og  hvis  vi  er  for  svage  til  at  gøre  disse  Ting,  skulde  vi  lade 
os  afløse  og  lade  andre  tage  vor  Plads. 

Det  er  blevet  os  fortalt,  at  Visdomsordet  er  af  en  saadan 
Beskaffenhed,  at  det  kan  efterleves  af  »de  svage,  ja,  de  al- 
lersvageste blandt  de  Hellige.«  .leg  har  hørt,  at  nogle  Med- 
lemmer af  Hovedbestyrelserne,  efter  at  Forbudet  blev  hæ- 
vet, skulde  have  sagt:  »Nu  tror  jeg,  at  jeg  er  berettiget  til 
at  drikke  et  Glas  01.«  Ingen  Sidste  Dages  Hellig  er  beretti- 
get til  noget,  som  er  i  Modstrid  med  Herrens  Vilje. 

Jeg  ønsker,  at  I  skal  vide,  at  det  ikke  gør  mig  noget  per- 
sonligt, men  som  Vogter  af  Flokken,  er  Dagen  kommet,  — 
efter  min  og  mine  nærmeste  Medarbejderes  Mening  —  da 
vi  skulde  leve  i  Overensstemmelse  med  dette  store  Værk 
og  tjene  Gud  af  hele  vort  Hjerte,  Sjæl,  Sind  og  Styrke,  hvis 
vi  skulde  udføre  det,  som  Herren  ønsker,  vi  skal.« 

Vi  kan  nok  mærke,  hvem  det  er,  der  er  tilfreds  med  Livet, 
hvem  der  er  glad  for  Kirken,  og  hvem  der  arbejder  for  Kir- 
ken? Det  er  altid  dem,  der  er  villige  til  at  holde  disse  Ting 
og  ikke  strider  imod  Guds  Vilje. 

Jeg  vil  opmuntre  eder,  mine  Søskende,  til  at  vise  særlig 
Hensyn  til  dette  Princip;  thi  det  har  en  større  Betydning, 
end  vi  kan  fatte  og  forstaa. 

Jeg  har  gjort  eder  opmærksom  paa  disse  Punkter;  thi 
disse  Principper  maa  betragtes  af  enhver  Sidste  Dages  Hel- 
lig, der  vil  opnaa  Fuldkommenhed  og  Tilfredshed  i  dette 
Liv.  Adlydelse  af  dem  vil  bringe  aandelig  Vækst  og  Frem- 
gang saavel  som  Sukces  i  Livet  i  baade  timelig  og  aandelig 
Henseende.  Lad  ingen  bedrage  eder,  siger  Paulus  til  Gaia- 
terne i  sit  Brev  til  dem  (6 — 7  Kap.). 

Tak  Gud,  fordi  han  har  skænket  eder  Troens  Gave.  Bed 
til  Herren,  om  han  vil  skænke  eder  Kraft  til  at  udføre  gode 
Gerninger;  thi  eders  Tro  hjælper  eder  ikke,  hvis  I  ikke  viser 
den  ved  at  udføre  gode  Gerninger. 

Mesteren    sagde   i   sin   store   Bjergprædiken:    »Derfor  af 

deres  Frugter  skal  I  kende  dem «     »Og  ikke  enhver, 

som  siger  til  mig:  Herre,  Herre,  skal  komme  ind  i  Himme- 
riges Rige;  men  den,  der  gør  min  Faders  Vilje,  som  er  i 
Himlen.« 

Kyskhed,  Ærlighed,  Helligholdelse  af  Sabbaten,   Tiende, 

Visdomsordet  vil  frembringe  gode  Frugter  i  ethvert  Menne- 
skes Hjerte  og  Liv. 

De,  der  strider  imod  disse  Principper,  Guds  aabenbarede 
Sandheder,  vil  ikke  og  kan  ikke  nyde  Livet,  ej  heller  kan 
deres  Samvittighed  blive  rolig. 

Jeg  har  talt  til  eder  saaledes,  fordi  jeg  ønsker,  at  enhver 
Sidste  Dages  Hellig  vil  forbedre  sig,  saaledes  at  han  vil  fin- 
de Glæde  i  dette  Liv  og  sikre  sig  en  Frelse  i  det  tilkom- 
mende. 

Lad  mig  opløfte  min  Røst  til  eder  og  sige,  at  jeg  har  stor 
Tillid  til  dette  Folk,  stor  Tillid  til  Ungdommen  indenfor 
Kirken.  Jeg  er  sikker  paa,  at  mange  vil  sejre  over  den  On- 
des Magt,  at  mange  vil  holde  Zions  Banner,  Zions  Standar- 
der, Kirkens  Tro  og  de  Sandheder,  vi  altid  har  kæmpet  for. 
Lad  mig  sige  til  mine  unge  Venner,  at  Herren  har  lovet 
eder,  at  dette  Evangelium  aldrig  skal  blive  borttaget,  ej 
heller  skal  det  gives  til  et  andet  Folk.  Derfor  er  vi  sikre 
paa,  at  vi  skal  sejre  over  alt  det  onde  og  over  al  Ugudelig- 
hed. Herren  har  sagt:  »/  er  Verdens  Lys.«  Lad  os  ikke  sæt- 
te vort  Lys  under  en  Skæppe.  Men  lad  alle  Mennesker  vi- 
de, at  I  er  Sidste  Dages  Hellige.  Det  er  paa  denne  Maade, 
at  I  kan  vise  eders  Kærlighed  til  Gud,  til  Kirken  og  til  eders 
Medmennesker.  Lad  Zions  Banner  vaje.  Lad  denne  Kirkes 
Ungdom  bære  det  frem.  Gud  give  eder  Kraft  dertil. 


Foto  -  Konkurrencen, 

Hovedbestyrelsen  beder  os  meddele,  at  der  ikke  vil 
blive  uddelt  Præmier  i  Foto  -  Konkurrencen,  da  der  ikke 
inden  for  den  fastsatte  Frist  er  indkommen  kvalificerede 
Billeder. 


Hvert  Menneske  maa  staa  paa  egne  Ben  i  Evangeliet,  maa 
vide  for  sig  selv,  at  det  er  sandt  og  for  sig  selv  følge  dets 
Anvisninger.  Alt  for  mange  Sidste  Dages  Hellige  kender 
kun  Evangeliet  overfladisk  og  undersøger  ikke  for  at  faa  en 
fuld  og  bestemt  Kundskab  for  sig  selv.  Deri  gør  de  modsat 
af  Evangeliets  Anmodning,  som  opfordrer  os  til  at  søge 
efter  Visdom  og  bede  til  Gud. 

Ældste  John  A.  Widtsoe,  af  de  Tolvs  Raad. 

Medborgerskab  i  Guds  Rige 

—af  Præsident   G  ustive   O.   La  r  son.— 


Der  fortælles  en  Historie  om  en  Mand,  der  foer  vild  i  Øde- 
marken og  laa  døende  af  Tørst.  Paa  Grund  af  sin  Hjælpe- 
løshed kunde  han  ikke  undfly  den  brændende  Sols  Tortur. 
Der  kom  en  rejsende  forbi,  som  fandt  ham.  Denne  havde 
en  Feltflaske  med  sig.  Nogle  faa  Draaber  af  det  vederkvæ- 
gende Vand  gav  den  døende  nyt  Liv,  som  snart  rejste  sig 
op  og  med  fornyede  Kræfter  og  Haab  begav  sig  fremad  mod 
sit  Bestemmelsessted.  Den  døende  Mand  var  altfor  hjælpe- 
løs til  selv  at  kunne  redde  sig.  Den  fremmede  muliggjorde 
hans  Redning  ved  Hjælp  af  det  livgivende  Vand.  Den  an- 
dens Gave  gjorde  det  saaledes  muligt  for  ham  ved  egne  An- 
strengelser at  redde  sig.  Dette  er  Jesu  Kristi  Evangeliums 
Filisofi.  Mennesket  er  hjælpeløst  og  kan  ikke  af  sig  selv 
opnaa  Frelsen.  Men  ved  Hjælp  af  Jesu  Kristi  Evangeliums 
livgivende  Vand  kan  det  ved  egne  Bestræbelser  opnaa  Frel- 
sen. 

Kristne  Prædikanter  taler  ofte  om  Frelsen,  som  om  den 
var  en  Slags  magisk  Kraft,  en  Gave  fra  Himlen  til  den  an- 
gerfulde Synder,  en  Kraft,  som  ganske  pludseligt  førte  ham 
ind  i  Guds  Rige.  De  taler  om  at  blive  »frelst«,  som  om  det 
var  noget,  der  opnaaedes  paa  et  Øjeblik,  i  Stedet  for  at  det 
er  et  helt  Livs  Arbejde.  De  taler,  som  om  Frelsen  var  no- 
get, der  kommer  udefra,  i  Stedet  for  en  Udvikling  indefra. 
Jesus  lærte  ikke,  at  Frelsen  var  noget,  som  erholdtes  auto- 
matisk af  Guds  Naade,  uden  at  den  var  noget,  der  mulig- 
gjordes gennem  Guds  Naade.  Han  gjorde  det  muligt  for 
Mennesket  at  opnaa  Frelse,  dersom  det  lever  et  retfærdigt 
Liv  og  retter  sig  efter  Frelsensplanens  Forskrifter.  Den  tro- 
ende kommer  ind  i  Guds  Rige  ved  Tro  paa  Jesus  Kristus, 
Omvendelse  fra  Synd  samt  Daab  til  Syndernes  Forladelse. 

Men  Jesus  standsede  ikke  ved  disse  Indtrædelsesfordrin- 
ger.  Han  lagde  meget  stor  Vægt  paa  de  nødvendige  Kvalifi- 
kationer for  Medborgerskabet.  Et  kinesisk  Ordsprog  siger: 
»Vær  ikke  saa  forlegen  for  at  faa  en  god  Plads  som  at  vise 
dig  værdig  til  en  saadan  Stilling.« 

Engang  imellem  hænder  det,  at  de,  der  udgiver  sig  for 
at  være  kristne,  tænker  saa  meget  paa  selve  Indtrædelses- 
fordringerne  til  Guds  Rige,  at  de  glemmer,  hvad  der  videre 
fordres  for  at  være  Medborgere  i  det  samme.  Jesus  mindede 
indtrængende  sine  Disciple  om,  at  de  maatte  faa  et  nyt  Sind 
og  leve  et  nyt  Liv.  Han  nævnte  visse  Karakteregenskaber, 
som  hvert  Medlem  skulde  udvikle.  Lad  os  dvæle  ved  otte  af 

disse  Egenskaber,  som  er  fremstillet  i  de  saakaldte  Salig- 
hedsløfter. 

Salige  ere  de  fattige  i  Aanden,  thi  Himmeriges  Rige  er 
deres:  Ingen  kan  nyde  fuldt  Medborgerskab  i  Guds  Rige, 
som  ikke  er  ydmyg  og  villig  til  at  lære  samt  fri  for  skade- 
lige Fordomme.  Den,  der  har  indstillet  sig  efter  Guds  Riges 
Fordringer,  er  altid  modtagelig  for  Sandheden,  naar  og 
hvor  den  kommer.  Et  saadant  Medlem  har  samme  Opfat- 
telse som  Goethe,  der  sagde,  at  et  Menneskes  Fordomme  er 
Tyve;  de  røver  noget  fra  det. 

Salige  ere  de,  som  sørge,  thi  de  skulle  husvales:  Visseligt 
er  det  sandt,  at  Sorgen  kan  have  noget  godt  ved  sig,  men 
i  disse  Ord  sammenfatter  Jesus  ikke  Sorg  med  Lykke.  Sna- 
rere er  det,  som  om  han  sagde,  at  velsignet  er  det  Menne- 
ske, som  virkelig  er  ked  af  de  Fejl,  det  har  begaaet  og  om- 
vender sig  fra  dem  samt  lever  et  retfærdigt  Liv.  Det  finder 
Trøst  i  at  tage  imod  en  ny  Lejlighed  til  at  gøre  godt.  Vi 
kan  ikke  grundlægge  noget  bedre  og  bygge  sikkert  derpaa, 
førend  vi  ser  os  selv,  som  vi  virkelig  er.  Jesus  sammenlig- 
nede den  selvretfærdige  Farisæer  med  den  angerfulde  Tol- 
der og  sagde:  »Denne  gik  bort,  mere  retfærdiggjort  end 
den  anden.  Thi  hver  den,  som  ophøjer  sig  selv,  skal  for- 
nedres, men  den,  der  fornedrer  sig,  skal  ophøjes.« 

Salige  ere  de  sagtmodige,  thi  de  skulle  arve  Jorden:  Men- 
nesker tager  ofte  Fejl,  naar  de  tror,  at  de,  der  indtager  sto- 
re Stillinger  i  Samfundet,  er  de  lykkeligste.  Man  glemmer, 
at  ydre  Forhold  ikke  afgør  en  Persons  Lykke  eller  Stor- 
hed. Det  er  noget,  som  maa  komme  indefra.  »Selvagtelse, 
Selverkendelse  og  Selvbeherskelse  —  disse  tre,«  sagde 
Tennyson,  «fører  til  den  højeste  Magt.«  Mesteren  sagde  til 
sine  Disciple,  som  opmaalte  Storheden  alene  med  Verdens 
Maalestok:  »Om  nogen  vil  være  den  første,  saa  skal  han 
være  den  sidste  af  alle  og  alles  Tjener.  « 

Salige  ere  de,  som  hungre  og  tørste  efter  Retfærdigheden, 
thi  de  skulle  mættes:  Et  oprigtigt  Ønske  efter  at  opnaa  de 
højeste  Karakteregenskaber  vil  faa  sin  Belønning.  Som  et 
Menneske  tænker,  saadan  er  det.  Hinduerne  kalder  Virk- 
ningerne af  et  Menneskes  Handlinger  i  Livet  for  »Karma« 
og  citerer  fra  deres  Religionsfilosofi:  Som  man  handler  og 
opfører  sig,  saadan  bliver  man.  Den,  som  gør  godt,  bliver 
god,  og  den,  der  gør  ondt,  bliver  ond.  Man  bliver  god  ved 
at  gøre  gode  Gerninger  og  daarlig  af  onde  Gerninger.  Men 
nogle  siger:  »Mennesket  bestaar  (ikke  af  Handlinger)  blot 
af  Ønsker!«  Som  Svar  paa  dette  siger  jeg:  »Som  dets  Øn- 
sker er,  saadan  er  dets  Beslutning,  som  dets  Beslutning  er, 
saadan  er  dets  Gerninger,  og  de  Gerninger,  det  gør,  gør  det 
for  sig  selv.« 

Salige  ere  de  barmhjertige,  thi  dem  skal  vises  Barmhjer- 
tighed: Der  findes  ingen  Vej  til  Gud,  som  ikke  gaar  gennem 
Menneskehjertet.  Fællesskab  med  Gud  vindes  ved  Falles- 
skab  med  Menneskene.  Venner  vindes  ved  Venlighed  og 
Hjælpsomhed,  ægte  Interesse  og  Sympati  for  andre. 

Salige  ere  de  rene  af  Hjertet,  thi  de  skulle  se  Gud:  Hvert 
Menneske  skaber  sin  egen  Verden  ved  sit  Sindelag.  Den,  der 
er  simpel  og  vulgær,  ser  blot  det  simple  og  lave;  ja  den 
rene  af  Hjertet  kan  se  Gud  i  sine  Medmennesker.  Paulus 
spurgte:  »Vide  I  ikke,  at  I  er  Guds  Tempel,  og  at  Guds 
Aand  bor  i  eder?  Om  noget  Menneske  forurener  Guds  Tem- 
pel, ham  skal  Gud  fordærve,  thi  Guds  Tempel  er  helligt,  og  I 
er  Guds  Tempel.«  Selv  ved  Agtelse  for  den  menneskelige 
Personlighed  kan  man  faa  Del  af  Velsignelsen  at  se  Gud  i 
sine  Medmennesker. 

Salige  ere  de,  som  stifte  Fred,  thi  de  skulle  kaldes  Guds 
Børn:  Had,  Misundelse  etc.  er  Ting,  som  fordærver  selve 
Rødderne  til  det  Rige,  som  forsøger  at  spire  frem  i  hver 
Menneskesjæl.  At  aflægge  de  Hindringer,  som  Hadet  og 
Mistroen  har  placeret  mellem  Individerne  —  dette  sker  ved 
at  fremme  gensidig  Forstaaelse  og  god  Vilje  —  er  at  staa  i 
nært  Forhold  til  vor  himmelske  Faders  Værk. 

Salige  ere  de)  som  ere  forfulgte  for  Retfærdigheds  Skyld, 
thi  Himmeriges  Rige  er  deres:  Livets  højeste  Udvikling  og 
største  Glæde  ligger  i  at  opofre  sig  for  andre.  »Den,  som 
vinder  sit  Liv,  skal  miste  det,  og  den,  som  mister  sit  Liv 
for  min  Sag,  skal  vinde  det,«  sagde  Jesus.  At  miste  sit  Liv 
i  en  stor  Sags  Tjeneste,  er  at  vinde  Livet  i  al  dets  Rigdom. 
Den,  hvis  Liv  bliver  nyttigt  ved  Tjeneste,  følger  den  Anvis- 
ning, Philip  Brooks  gav,  nemlig:  »Bed  ikke  om,  at  dit  Liv 
maa  blive  let.  Bed  om  at  blive  et  stærkere  Menneske.  Bed 
ikke  om  Pligter  i  Forhold  til  dine  Kræfter  og  Evner,  bed 
om  at  faa  Kraft  i  Forhold  til  dine  Pligter.« 

Der  forhælles  en  Historie  om  en  Mand,  der  kom  til  et 
fremmed  Land  paa  Rejse  til  en  vis  Stad.  Han  mødte  en 
lille  Dreng  paa  Landevejen  lige  ved  en  Korsvej  og  spurgte 
ham:  »Kan  du  sige  mig,  hvor  Harrisville  ligger?«  Drengen 
pegede  paa  en  af  Vejene  og  sagde  aabenhjertigt:  »Nej,  min 
Herre,  jeg  ved  ikke,  hvor  Harrisville  ligger,  men  der  gaar 
Vejen,  som  fører  dertil.«  Jesus  omtalte  ikke  til  sine  Disciple, 
hvor  Guds  Rige  er,  men  han  udpgede  Vejen,  som  fører  der- 
hen. Og  de  otte  Karakteregenskaber,  som  omtales  i  Salig- 
hedsløfterne,  er  ej  de  mindst  vigtige  Milepæle  paa  den  sto- 
re Vej,  som  fører  til  Frelse  i  Guds  Rige. 

De  tre  Grader  af  Herlighed 

—    af   Apostel    Melvin   J.    Ballard 


3.  Artikel,' 

Dette  er  hvad  vi  læser  videre:  » Lad  derfor  ingen  rose  sig 
af  Mennesker,  men  hellere  rose  sig  af  Gud,  som  skal  lægge 
alle  Fjender  under  sine  Fødder.  Disse  skal  bo  i  Guds  og 
Kristi  Nærværelse  i  Evighed.« 

Hvilken  Verden  af  Vidunderlighed!  Kan  De  fatte  —  De, 
der  opnaar  celestial  Herlighed  —  det  Privilegium  at  faa  Lov 
til  at  dvæle  i  Guds  og  Kristi  Nærværelse  for  evigt?  Hvad 
betød  det  vel  ikke  —  medens  han  var  paa  Jorden  og  prædi- 
kede —  at  have,  om  ikke  Faderen,  saa  blot  Sønnen?  Det 
var  det  største  Privilegium,  Verden  nogensinde  har  haft! 
Hvad  vilde  du  give,  om  du  i  Dag  kunde  faa  det  Privilegium 
at  staa  foran  Sønnen  om  ikke  mer  end  fem  Minutter?  Du 
vilde  give  alt,  hvad  du  ejer  paa  [orden  for  at  opnaa  det. 
Kan  du  fatte  den  fulde  Mening  af  denne  Udtalelse,  at  de  som 
opnaar  celestial  Herlighed  skal  være  i  Faderens  og  Sønnens  Her- 
lighed til  evig  Tid?  Dette  vilde  i  sig  selv  være  Løn  nok  for  vore 
Bestræbelser  i  at  opnaa  noget  saa  vidunderligt.  Alle  Jordens 
Skatte  og  Rigdomme  kunde  ikke  betale  for  det,  ikke  en- 
gang Livet  selv  vilde  være  tilstrækkeligt  til  at  betale  for 
dette. 

Jeg  vil  gerne  give  en  Forklaring,  saa  De  kan  forstaa 
Guds  Plan,  som  giver  os  Lov  til  at  kunne  dvæle  i  hans 
Nærhed.  I  Henhold  til  Mose  Bog  (Den  kostelige  Perle)  har 
Herren  ved  og  gennem  sin  Søn  Jesus  Kristus  skabt  utallige 
Verdener,  lige  saa  utallige  som  Sandet  ved  Havets  Bred. 
Uden  Tvivl  findes  der  Guds  Skabninger  paa  hver  eneste  af 
dem,  men  hvordan  kan  han  dvæle  i  alle  disses  Nærhed  paa 
een  Gang?  Om  De  vil  læse  det  88.  Kapitel  og  den  sidste 
Del  deraf,  saa  er  Forklaringen  der.  Herren  fortalte  Joseph 
Smith,  hvordan  han  ser  og  vogter  over  alle  disse  sine  Riger, 
disse  utallige  Verdener  og  siger:  »Jeg  kender  dem.  Jeg  tæller 
dem«.  Moses  ønskede  at  kende  dem,  men  Herren  sagde  til 
Moses:   »Jeg  giver  dig  bare  en  Beretning  om  denne  Verden«. 

Jeg  glæder  mig  over,  at  vi  i  den  tilkommende  Verden  vil 
lære  om  Ting,  vi  aldrig  drømte  om.  Herren  rørte  ved  Josephs 
Forstand,  da  han  sagde:  »Se,  disse  er  kendt  for  mig«.  De 
er  som  en  Mand,  der  ejede  en  stor  Ager,  hvortil  han 
sendte  en  Del  Mænd  og  gav  dem  Instruktioner  om,  hvad 
de  skulde  gøre  og  fortalte  dem,  at  han  vilde  besøge  dem  i 
en  bestemt  Time.  Han  sendte  igen  en  anden  Gruppe  Mænd 
ud  og  endnu  en,  og  til  hver  af  disse  Grupper  sagde  han,  at 
han  vilde  besøge  dem  i  sin  bestemte  Time,  indtil  de  alle 
var  blevet  gjort  glade  ved  hans  Nærværelse.  Han  vilde  be- 
søge dem,  begyndende  med  den  første  og  gaa  ned  til  den 
sidste  og  saa  videre  i  en  evig  Runde  og  i  sin  bestemte 
Tid. 

Jeg  antager,  at  dette  er  Grunden  til  Løftet  om,  at  Kiistus 
skal  være  paa  Jorden  i  et  Tusinde  Aar.  Dette  vil  være  vor 
Tid  og  naar  han  vil  besøge  os,  og  da  antager  jeg,  som  det 
staar  i  det  88.  Kapitel,  at  han  vil  besøge  andre  Steder  og 
Riger,  dog  medens  han  er  borte  vil  vi  ikke  destomindre 
have  Forbindelse  med  ham. 

Hver  eneste  Mand  og  Kvinde,  som  gaar  ind  til  den  cele- 
stiale  Herlighed  vil  finde,  at  de  bor  her  paa  Jorden  —  som 
vil  blive  gjort  celestial  —  men  den  vil  blive  genkendt  som 
den  Jord,  de  levede  paa.  Hver  eneste  Mand  og  Kvinde,  som 
opnaar  denne  Herlighed  vil  finde,  at  forden  er  søm  et  stort 
Urim  og  Thummin,  og  naar  de  ser  ind  i  den,  vil  de  lære 
om  alle  Riger,  som  ligger  under  den  Herlighed,  den  selv  be- 
sidder, saa  at  alle  Dybder  er  aabenbaret  for  dem.  Aabenba- 
ringen  fortæller  os,  at  hver  eneste  Sjæl,  som  kommer  ind  i 
denne  Herlighed  vil  faa  overdraget  en  hvid  Sten,  et  Urim 
og  Thummin  af  den  reneste  Slags.  Ved  Guds  Gave  og 
Kraft  vil  Ejeren  af  en  saadan  Sten  være  i  Stand  til  at  samle 
Kundskab  fra  alle  Riger,  saa  at  han  kan  forstaa  alle  Dybder 
og  Højder.  De,  der  opnaar  den  celestiale  Herlighed  vil  faa 
dette  Privilegium,  og  selv  om  Faderen  og  Sønnen  ikke  er 
til  Stede,  er  det  alligevel  muligt  for  dem  at  samtale  med 
dem,  som  er  kommet  ind  i  denne  Herlighed,  akkurat  som 
den  Helligaand  nu  udfører  sit  Arbejde  og  kan  tilhviske  Mil- 
lioner paa  engang,  de  som  er  blevet  døbt  og  er  kommet 
ind  paa    den   Bølgelængde,    saa    at    de    kan    være  indstillede 

paa  et  have  den  Helligaands  Ledelse.  Hver  eneste  Mand  og 
Kvinde  vil  høre  og  dvæle  i  hans  Nærværelse  og  til  Stadig- 
hed  modtage  hans   Instruktioner. 

I  Grunden  skulde  jeg  ikke  behøve  at  bruge  svært  megen 
Tid  paa  at  faa  Dem  til  at  tro  dette,  naar  vi  til  enhver  Tid 
hører  Menneskets  Stemmer  forstærket  Tusinde  Gange  ved 
Menneskets  Opfindelser.  Om  vi  til  enhver  Tid  kan  gøre 
dette,  hvad  tror  De  saa  ikke  Gud  kan  gøre?  Han  ved  saa 
meget  mere,  at  det  lidet  vi  ved  blot  er  som  en  lille  Rift  i 
al  den  store  Sandhed  og  Videnskab  og  Kundskab,  som  Gud 
besidder.  Jeg  kan  nu  forstaa  lidt  angaaende  den  vidunderlige 
Aabenbaring,  da  Frelseren  viste  sig  for  Nephiterne.  De  hørte 
en  Stemme,  og  selv  om  det  ikke  var  en  stærk  Stemme, 
var  den  alligevel  saa  tydelig  og  gennemtrængende,  at  den 
borede  sig  ind  i  ethvert  Hjerte,  saa  at  de  alle  skælvede.  Nu 
forstaar  jeg,  at  Gud  ved,  hvordan  det  lader  sig  gøre.  Skønt 
han  ikke  er  til  Stede,  saa  taler  han,  og  alle  de,  for  hvem 
Stemmen  er  bestemt,  hører  ham,  og  vil  i  deres  bestemte 
Tid  modtage  Besøg  af  ham  personlig  og  nyde  hans  Tilstede- 
værelse og  Aand  til  evig  Tid  gennem  Kommunikationsmid- 
ler. Jeg  kan  ikke  engang  begynde  at  fortælle  Dem,  hvad 
dette  betyder  —  at  nyde  den  Velsignelse  og  det  Privele- 
gium  at  dvæle  i  Kristi  Nærhed  for  evig  og  altid. 

Jeg  kender  den  overvældende  Glæde,  som  bl  Iver  Sjælen 
til  Del,  jeg  ved  hvilken  Følelse,  som  kommer  af  at  være 
i  hans  Nærværelse,  endskønt  blot  for  et  Øjeblik,  Jeg  vilde 
give  alt,  hvad  jeg  er,  og  alt  hvad  jeg  nogensinde  vil  blive 
for  at  nyde  Glæden  ved  hans  Nærværelse,  at  dvæle  i 
hans  Kærlighed  og  være  samstemt  med  ham  i  alle  Ting 
for  evig  og  altid. 

»Disse  er  de  han  skal  bringe  med  sig,  naar  han  skal 
komme  i  Himlens  Skyer  for  at  regere  paa  Jorden  over  sit 
Folk.  Disse  er  de,  som  skal  have  Del  i  den  første  Opstan- 
delse. Disse  er  de,  som  skal  komme  frem  i  de  retfærdiges 
Opstandelse.  Disse  er  de,  som  er  kommet  op  paa  Zions 
Bjerg  og  til  den  levende  Guds  Stad,  det  himmelske  Sted, 
det  allerhelligste.  Disse  er  de,  som  er  kommet  til  Englenes 
utallige  Skarer,  til  Enoks  og  den  førstefødtes  almindelige 
Forsamling  og  Menighed.  Disse  er  de  retfærdige  Mennesker, 

som  er  fuldkommengjorte  ved  Jesus,  den  nye  Pagts  Midler, 
som  udvirkede  den  fuldkomne  Forsoning  ved  Udgydelse  af 
sit  eget   Blod.   Disse  er  de,   hvis  Legemer  er  celestiale.« 

Jeg  ønsker  nu,  at  De  vil  huske  paa  dette,  for  jeg  skal 
komme  tilbage  til  det  igen,  lad  mig  bare  sige,  at  et  celesti- 
alt  Legeme  er  helt  forskelligt  fra  det  terrestriale  og  det  te- 
lestiale. 

»Disse  er  de,  hvis  Legemer  er  celestiale  og  hvis  Herlighed 
er  som  Solens  Glans,  ja,  Guds  Herlighed,  den  højeste  af  alle, 
hvis  Herlighed  Solen  paa  Firmamentet  er  skrevet  om  som 
et  Sindbillede«. 

Det  er  de  fundamentale  Punkter  og  store  Privilegier,  Kra- 
vene og  Betingelserne,  som  maa  følges.  Lad  os  et  Øjeblik 
sammenligne  denne  og  de  andre  Herligheder  og  hvad,  der 
er  beredt  dem,  som  opnaar  den.  De  er  Faderens  Børn,  og 
dette  er  det,  som  vil  blive  deres.  Jeg  læser  fra  det  71    Vers 

»Og  videre  saa  vi  den  terrestriale  Verden  og  se:  disse  er 
de,  som  er  af  den  terrestriale,  hvis  Herlighed  er  forskellig 
fra  den  førstefødtes  Kirke,  som  har  modtaget  Faderens 
Fylde,  ligesom  Maanens  Glans  er  forskellig  fra  Solens  paa 
Firmamentet.  Se,  disse  er  de,  som  døde  uden  Loven«. 

Jeg  vil  her  fortælle  Dem,  at  vi  ikke  kender  til  de  Love 
og  Betingelser,  som  Kandidaterne  til  den  terrestriale  og  tele- 
stiale  Herlighed  maa  rette  sig  efter.  Alt  det,  vi  er  blevet 
givet  i  Evangeliet  som  Daab,  Haandspaalæggelse  o.s.v.  er 
alle  Midler  til  Forberedelse  til  at  bringe  Mænd  og  Kvinder 
ind  i  den  celestiale  Herlighed.  Jeg  formoder,  at  efter  dette 
Liv  —  i  Aandeverdenen,  blandt  de  store  Skarer,  som  alle 
Faderens  Børn  og  Kandidater  til  det  Rige,  jeg  nu  taler  om 
—  vil  vi  faa  en  klar  Forstaaelse  af,  hvilke  Principper,  de 
maa  rette  sig  efter.  Vi  ved  selvfølgelig,  at  hvert  Knæ  skal 
bøje  sig  og  bekende,  at  Jesus  er  Kristus.  Der  vil  blive  for- 
langt absolut  Lydighed.  Jeg  tror,  det  er  paa  sin  Plads,  at  vi 
helt  og  holdent  stræber  efter  den  celestiale  Herlighed  og  in- 
tet   mindre.    Det    vil  altsaa  blive  Stedet  for  dem,  som  døde 

uden  at  kende  Evangeliet. 

(Fortsættes) 

Grev  Tolstoi  og  Mormonismen 

af   Ældste   Thomas  J.   Yates. 


Det  var  i  Aaret  1900,  da  jeg  studerede  ved  Cornell  Uni- 
vesitet,  at  jeg  var  til  Stede  ved  en  offentlig  Modtagelse  til 
Ære  for  Dr.  Andrew  D.  White,  daværende  Forenede  Sta- 
ters Ambassadør  i  Tyskland.  Hver  enkelt  studerende  blev 
personligt  præsenteret  for  den  Mand,  som  i  sytten  Aar 
havde  yæret  Cornell  Universitetets  første  Rektor.  Da  jeg 
blev  præsenteret  som  Mr.  Yates  fra  Utah,  spurgte  Dr.  White 
mig,  om  jeg  var  Mormon.  Da  jeg  besvarede  dette  bekræf- 
tende, sagde  han,  at  han 
gerne  vilde  tale  med  mig 
igen.  Som  Følge  deraf  blev 
der  truffet  en  Aftale  om  et 
Møde  den  følgende  Søndag 
Aften. 

Der  fulgte  nogle  Dage, 
hvor  jeg  følte  en  vis  Uro 
i  Sindet.  Hvad  kunde  Grun- 
den være  til,  at  den  tidli- 
gere Rektor  ønskede  at 
træffe  mig  igen,  blot  fordi 
jeg  var  Mormon?  Sand  at 
sige  var  der  mange  uven- 
lige Historier  i  Omløb  om 


Forfatteren. 
ÆLDSTE  YATES  stude- 
rede ved  Cornell  Universi- 
tet og  udførte  en  Mission 
i  Staterne,  før  han  blev 
immatrikuleret  ved  det 
ovennævnte  Universitet. 
Det  var  under  Studieaare- 
ne,  at  han  oplevede  den 
her  skrevne  Beretning. 
Artiklen  fortæller,  hvad 
der  skete,  da  den  russiske 
Filosof  og  Statsmand, 
Grev  Leo  Tolstoi,  talte  med 
Dr.  Andrew  D.  White  om 
Mormonerne. 


Mormonerne  paa  daværen- 
de Tidspunkt,  men  min 
Ret  til  at  studere  ved  Uni- 
versitetet kunde  da  ikke 
drages  i  Tvivl,  blot  fordi 
jeg  var  Medlem  af  den  Kirke.  Jeg  var  i  Sandhed  taknem- 
melig for,  at  jeg  før  mit  Universitetsophold  havde  tilbragt 
tre  Aar  som  Missionær  i  Syd-Staterne,  hvor  jeg  ofte  havde 
mødt  bitter  Opposition,  og  hvor  jeg  havde  faaet  en  god 
Skoling  i  Evangeliets  Principper  og  et  urokkeligt  Vidneds- 
byrd  om  dets  Sandhed. 

Søndag  kom,  og  Klokken  fem  blev  jeg  vist  ind  i  Dr. 
WThites  Studereværelse.  Besynderligt  nok  erfarede  jeg,  at 
Invitationen  var  Resultatet  af  en  Beslutning,  der  var  truf- 
fet flere  Aar  før  i  Rusland,  hvor  han  i  1892  havde  været 
De  forenede  Staters  Minister. 

Det  var  der,  at  han  var  blevet  bekendt  med  Grev  Tol- 
stoi, den  store  russiske  Forfatter,  Statsmand  og  Filosof. 
Der  eksisterede  et  varmt  Venskab  mellem  de  to  Mænd,  og 

Dr.  White  besøgte  ofte  Grev  Tolstoi,  som  havde  afgjorte 
og  bestemte  Meninger  om  soeiale  og  økonomiske  Proble- 
mer. 

Ved  en  Bestemt  Lejlighed,  da  Dr.  White  aflagde  Grev 
Tolstoi  et  Besøg,  fik  han  al  vide,  at  Greven,  der  blandt 
mange  andre  Ting,  lærte,  at  hvert  Menneske  skulde  fra- 
vriste Jorden  nok  Føde  til  sig  selv  og  sin  Familie,  var  ude 
i  Marken  for  at  pløje;  Tolstoi  praktiserede  nemlig  det, 
han  lærte.  Da  Tolstoi  saa  ham,  standsede  han  op  for  lige 
at  hilse  og  sagde  saa  med  karakteristisk  Frimodighed:  »Jeg 
har  meget  travlt  i  Dag,  men  hvis  De  ikke  har  noget  imod 
at  gaa  ved  Siden  af  mig,  medens  jeg  pløjer,  vil  jeg  være 
glad  for  at  tale  med  Dem.« 

Medens  de  to  Mænd  gik  op  og  ned  paa  Marken,  diskute- 
rede de  mange  Emner  og  blandt  disse  Religion. 

»Dr.  White,«  sagde  Grev  Tolstoi,  »jeg  vilde  ønske  De 
vilde  fortælle  mig  noget  om  Deres  amerikanske  Religion.« 

»Vi  har  ikke  nogen  Statskirke  i  Amerika,«  svarede  Dr. 
White. 

»Det  ved  jeg,  men  hvad  med  Hensyn  til  Deres  amerikan- 
ske Religion?« 

Taalmodigt  forklarede  Dr.  White  da  Greven,  at  der  i 
Amerika  er  mange  Religioner,  og  at  det  staar  enhver  frit 
for  at  tilhøre  den  bestemte  Kirke,  som  han  interesserer  sig 
for. 

Dertil  svarede  Tolstoi  utaalmodigt:  »Det  ved  jeg  altsam- 
men, men  den  Kirke,  som  jeg  hentyder  til  havde  sin  Op- 
rindelse i  Amerika,  og  kendes  i  Almindelighed  som  Mor- 
monkirken.  Hvad  kan  De  fortælle  mig  om  Mormonernes 
Lærdomme?« 

»Ja,«  sagde  Dr.  White,  »jeg  ved  kun  meget  lidt  om  dem. 
De  har  ikke  noget  godt  Ry  paa  sig,  de  praktiserer  Polyga- 
mi og  er  meget  overtroiske.« 

Da  irettesatte  Grev  Leo  Tolstoi  paa  sin  ærlige  og  op- 
rigtige, men  elskværdige  Maade  Ambassadøren.  »Dr.  White, 
jeg  er  i  høj  Grad  forbløffet  og  skuffet  over,  at  en  Mand 
med  Deres  store  Viden  og  Kundskaber  er  saa  uvidende  med 
Hensyn  til  dette  vigtige  Emne.  Mormonerne  lærer  ikke  ale- 
ne om  Himlen  og  dens  dermed  forbundne  Herlighed,  men 
hvorledes  Menneskene  skal  leve,  saa  at  deres  sociale  og 
økonomiske  Forbindelse  med  hinanden  eksisterer  paa  et 
sundt  Grundlag.  Hvis  Folk  følger  denne  Kirkes  Lærdom- 
me, kan  intet  standse  deres  Fremgang  —  den  vil  være 
ubegrænset.  Der  har  i  Tidens  Løb  været  mange  store  Be- 
vægelser, men  de  er  afgaaet  ved  Døden  eller  er  blevet  mo- 
dificeret, før  de  har  naaet  Modenhed.  Hvis  Mormonismen 
er  i  Stand  til  at  holde  ud,  uden  Indskrænkning,  før  den 

naar  tredie  eller  fjerde  Generation,  vil  den  blive  den  største 
Magt,  Verden  nogensinde  har  kendt.« 

Det  var  ud  af  denne  Diskussion  med  Grev  Tolstoi,  at 
Ønsket  om  at  lære  mere  om  Mormonismen  voksede  i  Dr. 
Whites  Sind.  Til  langt  ud  paa  Natten  havde  jeg  den  Glæde 
at  forklare  Evangeliets  Principper  til  denne  store  Doktor, 
og  ved  adskillige  senere  Lejligheder  inviterede  han  mig 
til  sit  Studereværelse,  for  at  jeg  kunde  forklare  mere  om 
Mormonismen. 

Før  jeg  forlod  Cornell  mente  jeg,  at  det  vilde  være  godt 
at  placere  nogle  af  vor  Kirkes  Bøger  i  Bibloteket,  men  til 
min  Overraskelse  fandt  jeg  dem  allerede  der  --  ikke  alene 
Standardværkerne,  men  mange  andre  Bøger  og  Skrifter. 
Ved  at  undersøge  det  fandt  jeg  ud  af,  at  de  var  blevet  til- 
stillet Biblioteket  af  Dr.  Andrew  D.  White. 


Fra  Missionsmarken. 


fflnkomst 

Følgende   Missionærer   er   ankommet   til   Den    danske   Mission 
for  at  udføre  Missionærarbejde: 

Adelia  Bayless,  Spring   City,  Utah    (kvindelig  Missionær). 
Leon  Keith  Stevens,  Montpelier,  Iadho. 
Floyd  L.  Thompson,  Californien. 
Vi  byder  disse  Missionærer  velkommen  og  nedbeder  Herrens 
Velsignelse  over  dem  i  deres  Arbejde. 


^Dødsfald  i  fKøbenhavn. 


Et  trofast  Medlem  af  Københavns  Gren,  Søster  Ida  Kamilla 
Larsen,  afgik  ved  Døden  den  3.  Juni  1939,  godt  81  Aar  gammel. 
Søster  Larsen  har  i  mange  Aar  været  Medlem  af  Kirken,  og  var 
i  Besiddelse  af  et  stærkt  Vidnesbyrd  om  det  gengivne  Evange- 
liums Sandhed.  Den  afdøde  efterlader  sig  tre  Børn,  hvoraf  den 
eneste  Søn,  Holger  M.  Larsen,  præsiderede  over  Den  danske 
Mission  fra  1929 — 34.  De  to  andre  er  Mrs.  Anna  Jensen,  Salt 
Lake  City,  og  Fru  Carla  Nielsen  i  København.  Vi  udtrykker  vor 
Sympati  med  de  efterladte. 

BANDEBS:  Tirsdag  den  13.  Juni  afholdt  Ungdomsforeningen  en 
Cykleudflugt  til  Fussing  Sø,  der  er  beliggende  i  en  af  de  smuk- 
keste Egne  ved  Banders.  Efter  at  nogle  af  de  yngre  Søskende 
havde  haft  Lejlighed  til  at  bade  i  Søens  dejlige  Vand,  blev  der 
tændt  Baal,  og  der  blev  ristet  Pølser  over  Baalet.  Vejret  var 
godt,  og  Udflugten  var  vellykket,  i  alle  Henseender. 

BANDEBS:  Søndag  den  18.  Juni  afholdt  Primaryforeningen  sin 
aarlige  Konference.  Der  blev  udført  et  glimrende  Program  af 

Børnene,  lige  fra  de  smaa,  hvoraf  den  mindste  kun  var  tre  Aar, 
og  til  de  store  Piger,  som  har  gaaet  i  Primary  i  flere  Aar. 

ESBJERG:  Søndag  den  18.  Juni  Kl.  15,30  afholdt  Eshjerg  Gren 
sit  første  Eriluftsmødc.  Mødet  hlev  holdt  i  Strandskoven.  Koret 
sang  3  Numre,  og  der  var  to  udmærkede  Taler  ved  henholdsvis 
Ældste  Leo  Hansen  og  Br.  Th.  Christiansen.  Vi  haaber,  der 
bliver  flere  Møder  af  den  Slags  gennem  Sommeren. 

ESBJERG:  Søndag  den  18.  Juni  var  Esbjerg  Grens  Sangkor  in- 
viteret ud  paa  det  kommunale  Sygehus  for  at  give  i  Times 
Underholdning. 

I  Hallen,  hvis  Akustik  er  glimrende,  lød  Korets  Sange  og  Mis- 
sionskvartetten  ualmindelig  smukt,  og  efter  Programmets  Ud- 
førelse takkede  Oversygeplejersken  Dirigenten,  Ældste  Phil  Jen- 
sen, med  de  hjertelig  Ord:  »Mange  Tak  skal  I  have.  Det  var 
meget  smukt!«  At  Patienterne  mente  det  samme,  blev  ogsaa 
fortalt  til  Koret.  —  Efter  Underholdningen  paa  Hospitalets  Ho- 
vedbygning blev  Koret  bedlj  om  at  gaa  over  paa  en  mindre 
Afdeling  og  ogsaa  der  give  et  Par  af  dets  smukke  Numre. 

ESBJERG:  Den  23.  Juni,  Set.  Hans  Aften,  samledes  Esbjerg 
Søskende  Kl.  19i  for  med  Rutebil  at  køre  ud  til  den  gamle, 
smukke  Herregaard:  Endrupholm.  Under  munter  Sang  kørte 
Bilen  afsted,  og  alle  var  i  godt  Humør,  da  Bestemmelsesstedet 
blev  naaet.  Ude  paa  den  store  Eng  aabnedes  »Festen«  med  at 
synge:  »Carry  on«,  hvorefter  der  blev  danset  »Amerikansk  Fol- 
kedans« og  leget  forskellige  Lege.  Senere  paa  Aftenen  servere- 
des der:  »Hot  Dogs«  ,og  efter  dette  samledes  Korets  Medlem- 
mer og  sang:  »Skumringen«  og  »Flaget«.  Sangene  lød  smukt  i 
den  stille  Sommeraften  og  samlede  da  ogsaa  en  hel  Del  Til- 
hørere; og  efter  at  Koret  havde  sluttet,  kom  en  Herre  hen  til 
Ældste  Phil  Jensen  og  spurgte,  om  ikke  Koret  vilde  være  saa 
venlig  at  synge  Midsommervisen«  og  »Flaget«,  naar  det  store 
Baal,  der  var  opstillet  paa  Engen,  blev  tændt.  Det  viste  sig,  at 
2  Landbo-Ungdomsforeninger  holdt  Fest  i  Endrupholm,  og  at 
det  var  Formanden,  der  havde  henvendt  sig  til  Dirigenten  og 
anmodet  om  Korets  Assistance.  Naturligvis  stillede  Koret  sig  til 
Baadighed,  og  mens  Flammerne  fra  Baalet  slog  op  mod  den 
blaa  Sommerhimmel,  fulgtes  den  af  Sangens  glade  Toner.  Efter 
Baalet  var  der  stort  Festfyrværkeri.  Et  flot  Syn  var  det  at  se  de 
store  Raketter  stige  op  mod  Himlen  samtidig  med,  at  de  spej- 
lede sig  i  den  blanke  Aa.  —  Da  Søskende  efter  Fyrværkeriet 
samledes  igen,  mødte  der  dem  en  stor  Overraskelse,  idet  Ældste 
Phil  Jensen  havde  modtaget  Invitation  fra  Ungdomsforeninger- 
ne til  Korets  Medlemmer  om  at  drikke  en  Kop  Chokolade  som 
en  Paaskønnelse  for  de  smukke  Sange,  Koret  havde  sunget  i 
Aftenens  Løb. 

Aftenen  var  fuldtud  dejlig.  Esbjerg  Søskende  viste  endnu  en 
Gang,  at  de  kan  tilbringe  en  fornøjelig  Tid  sammen.  Og  under 
Latter  og  Sang  stævnede  vi  hjemad  mod  vort  kære  Esbjerg. 


